
  108                                                        DR 30.11.2017                                                    

 
Menteri di Jabatan Perdana Menteri [Dato’ Sri Azalina Dato’ Othman Said]: 

Saya sudah beritahu tadi, saya membuat dua rang undang-undang. Selepas ini saya 
bawa, saya tengok surat itu, yang saya hendak jawab saya jawablah. Boleh tidak sabar 
sekejap? Terima kasih. 

Timbalan Yang di-Pertua [Dato’ Sri Haji Ismail bin Haji Mohamed Said]: 
Yang Berhormat Menteri ada dua rang undang-undang yang terpaksa dia jawab 
perbahasan dan baru siap tadi. Jadi belum lagi dapat meneliti surat daripada Yang 
Berhormat. 

Tuan Lim Guan Eng [Bagan]: So, tidak akan dibahas dalam Dewan yang mulia 
ini tetapi akan dijawab secara surat? 

Timbalan Yang di-Pertua [Dato’ Sri Haji Ismail bin Haji Mohamed Said]: 
Yang Berhormat Menteri akan menjawab secara bertulis. 

Tuan Lim Guan Eng [Bagan]: Oh, tidak akan dibahas? 

Timbalan Yang di-Pertua [Dato’ Sri Haji Ismail bin Haji Mohamed Said]: Sila, 
Yang Berhormat Menteri Kewangan. 

 

USUL-USUL MENTERI KEWANGAN  

AKTA KASTAM 1967 

7.12 mlm. 

Timbalan Menteri Kewangan [Dato’ Wira Othman bin Aziz]: Terima kasih 
Tuan Yang di-Pertua. Assalamualaikum warahmatullahi wabarakatuh. Tuan Yang di-
Pertua, saya mohon mencadangkan: 

“Bahawa Majlis ini mengambil ketetapan iaitu menurut kuasa 
yang ditetapkan kepadanya oleh subseksyen 11(1) Akta Kastam 1967 
supaya Perintah Kastam yang dibentangkan di hadapan Majlis ini sebagai 
Kertas Statut Bilangan ST. 96/2017 disahkan”. 

 

Perintah Kastam (Duti Anti Lambakan Sementara) 2017 P.U. (A) 310/2017 
bertarikh 11 Oktober 2017, Kertas Statut ST 96/2017. Perintah ini diwartakan bertujuan 
mengenakan Duti Anti Lambakan Sementara ke atas produk keluli tahan karat gulungan 
sejuk, dengan izin, cold roll stainless steel coils yang diimport dari empat buah negara 
iaitu Republik Rakyat China, Republik Korea, Chinese Taipei dan Thailand pada kadar 
antara 7.27 peratus hingga 111.61 peratus. 

Pengenaan duti anti lambakan ini dibuat selaras dengan peraturan di bawah 
seksyen 24 Akta Duti Timbal Balas dan Anti-Lambakan 1993 [Akta 504] dan subseksyen 
11(1) Akta Kastam 1967 [Akta 235] dan berkuat kuasa bagi tempoh empat bulan mulai 
12 Oktober 2017 hingga 8 Februari 2018.  

Tuan Yang di-Pertua, saya mohon mencadangkan. Terima kasih. 

Timbalan Yang di-Pertua [Dato’ Sri Haji Ismail bin Haji Mohamed Said]: Ada 
yang menyokong? 

Timbalan Menteri di Jabatan Perdana Menteri [Dato’ Razali bin Ibrahim]: 
Saya menyokong. 

Timbalan Yang di-Pertua [Dato’ Sri Haji Ismail bin Haji Mohamed Said]: Ahli-
ahli Yang Berhormat, masalah sekarang terbuka untuk dibahas. Ya, selepas Yang 
Berhormat Kepong, Yang Berhormat Menteri menjawab. Sila Yang Berhormat Kepong. 

 

 

 

 

 

 

 

 



Menteri di Jabatan Perdana Menteri [Dato' Sri Azalina Dato' Othman Said]: Saya sudah beritahu tadi, saya membuat dua rang undang-undang. Selepas ini saya bawa, saya tengok surat itu, yang saya hendak jawab saya jawablah. Boleh tidak sabar sekejap? Terima kasih. Timbalan Yang di-Pertua [Dato' Sri Haji Ismail bin Haji Mohamed Said]: Yang Berhormat Menteri ada dua rang undang-undang yang terpaksa dia jawab perbahasan dan baru siap tadi. Jadi belum lagi dapat meneliti surat daripada Yang Berhormat. Tuan Lim Guan Eng [Bagan]: So, tidak akan dibahas dalam Dewan yang mulia ini tetapi akan dijawab secara surat? Timbalan Yang di-Pertua [Dato' Sri Haji Ismail bin Haji Mohamed Said]: Yang Berhormat Menteri akan menjawab secara bertulis. Tuan Lim Guan Eng [Bagan]: Oh, tidak akan dibahas? Timbalan Yang di-Pertua [Dato' Sri Haji Ismail bin Haji Mohamed Said]: Sila, Yang Berhormat Menteri Kewangan. USUL-USUL MENTERI KEWANGAN AKTA KASTAM 1967 7.12 mlm. Timbalan Menteri Kewangan [Dato' Wira Othman bin Aziz]: Terima kasih Tuan Yang di-Pertua. Assalamualaikum warahmatullahi wabarakatuh. Tuan Yang di- Pertua, saya mohon mencadangkan: "Bahawa Majlis ini mengambil ketetapan iaitu menurut kuasa yang ditetapkan kepadanya oleh subseksyen 11(1) Akta Kastam 1967 supaya Perintah Kastam yang dibentangkan di hadapan Majlis ini sebagai Kertas Statut Bilangan ST. 96/2017 disahkan". Perintah Kastam (Duti Anti Lambakan Sementara) 2017 P.U. (A) 310/2017 bertarikh 11 Oktober 2017, Kertas Statut ST 96/2017. Perintah ini diwartakan bertujuan mengenakan Duti Anti Lambakan Sementara ke atas produk keluli tahan karat gulungan sejuk, dengan izin, cold roll stainless steel coils yang diimport dari empat buah negara iaitu Republik Rakyat China, Republik Korea, Chinese Taipei dan Thailand pada kadar antara 7.27 peratus hingga 111.61 peratus. Pengenaan duti anti lambakan ini dibuat selaras dengan peraturan di bawah seksyen 24 Akta Duti Timbal Balas dan Anti-Lambakan 1993 [Akta 504] dan subseksyen 11(1) Akta Kastam 1967 [Akta 235] dan berkuat kuasa bagi tempoh empat bulan mulai 12 Oktober 2017 hingga 8 Februari 2018. Tuan Yang di-Pertua, saya mohon mencadangkan. Terima kasih. Timbalan Yang di-Pertua [Dato' Sri Haji Ismail bin Haji Mohamed Said]: Ada yang menyokong? Timbalan Menteri di Jabatan Perdana Menteri [Dato' Razali bin Ibrahim]: Saya menyokong. Timbalan Yang di-Pertua [Dato' Sri Haji Ismail bin Haji Mohamed Said]: Ahli- ahli Yang Berhormat, masalah sekarang terbuka untuk dibahas. Ya, selepas Yang Berhormat Kepong, Yang Berhormat Menteri menjawab. Sila Yang Berhormat Kepong.